kardosdrur/scandi-wiki huggingface dataset:
1. division 2013-14 (fodbold)

Sæson 2013-14 i NordicBet Ligaen (1. division) sammenfatter forløbet i den næstbedste række i Danmarksturneringen i fodbold i sæsonen 2013-14. Rækken blev administreret af DBU. Vinderen og andenpladsen rykkede op i Superligaen, mens nr. 11 og 12 rykkede ned i 2. division..

Inden sæsonstarten skiftede FC Hjørring navn til Vendsyssel FF, og Vejle Boldklub Kolding skiftede navn tilbage til Vejle Boldklub.

AC Horsens og Silkeborg var rykket ned fra Superligaen, mens Hvidovre og Marienlyst var rykket op fra hhv. 2. division, Øst og 2. division, Vest

Efterårssæsonen startede den 25. juli 2013 og sluttede den 1. december 2013.

Forårssæsonen startede den 20. marts 2014 og sluttede den 9. juni 2014.

Resultatet af sæsonen blev, at Silkeborg vandt rækken foran Hobro, og de to hold rykkede derfor op i Superligaen. Det var første gang, at Hobro skulle spille i den bedste række. Nederst sluttede Marienlyst samt Hvidovre, der dermed må rykke ned i 2. division. For Hvidovres tilfælde blev nedrykningen en kendsgerning i de allersidste minutter af sidste spillerunde, hvor AB og Vendsyssel passerede sjællænderne.

Deltagere

Personer og udstyr

Trænerudskiftninger

Stilling

Resultater 
De første 11 runder møder hvert hold hinanden en gang, mens man i de resterende 22 runder møder hinanden 2 gange, hhv. hjemme og ude.

De to nedrykkere fra Superligaen samt nummer 3-6 fra sidste sæson i 1. division har 17 hjemmekampe, mens de resterende 6 hold i rækken har 16 hjemmekampe.

Runde 1-11 
I denne tabel er hjemmeholdet skrevet i kolonnen til venstre.

Runde 12-33 
I denne tabel er hjemmeholdet skrevet i kolonnen til venstre.

|}
Opdateret: 

I kampen mellem Vendsyssel FF og Silkeborg den 26. maj 2014 vandt Vendsyssel FF 1-0, men pga. brug af ulovlig spiller blev de taberdømt 0-3

Statistik

Topscorer

Referencer 

Fodboldsæson 2013-14
Sæsoner i 1. division (fodbold)
Alper Potuk

Alper Potuk (født 8. april 1991) er en tyrkisk professionel fodboldspiller, som spiller for Süper Lig-klubben Çaykur Rizespor.

Klubkarriere

Eskişehirspor 
Potuk begyndte sin karriere hos Eskişehirspor, hvor han gjorde sin professionelle debut i maj 2009.

Fenerbahçe 
Potuk skiftede til Fenerbahçe i maj 2013. Potuk var del af holdet som vandt det tyrkiske mesterskab i 2013-14 sæsonen.

Ankaragücü 
Efter mere end 150 kampe for Fenerbahçe, så skiftede Potuk til Ankaragücü i september 2020.

Çaykur Rizespor 
Efter at Akaragücü rykkede ned i 2020-21 sæsonen, skiftede Potuk til Çaykur Rizespor i juli 2021.

Landsholdskarriere

Ungdomslandshold 
Potuk har repræsenteret Tyrkiet på flere ungdomsniveauer.

Seniorlandshold 
Potuk debuterede for seniorlandholdet den 29. februar 2012.

Titler

Fenerbahçe

Süper Lig 

 2013-14

Tyrkiske pokaltunering 

 2014

Kilder

Eksterne henvisninger 

Fodboldspillere fra Tyrkiet
Midtbanespillere (fodbold)
Fodboldspillere fra Fenerbahçe SK
Fodboldspillere fra Ankaragücü
Fodboldspillere fra Çaykur Rizespor
Dow Jones & Company

Dow Jones & Company er et amerikansk forlag grundlagt i 1882 af tre journalister: Charles Dow, Edward Jones og Charles Bergstresser. Forlagets flagskibspublikation er The Wall Street Journal, et dagblad, der hovedsagelig dækker amerikansk og internationalt erhvervsstof. 

Selskabet udarbejder tillige flere vigtige aktieindeks, herunder Dow Jones Industrial Average, Dow Jones Transportation Average og Dow Jones Utility Average.

Dow Jones blev den 1. august 2007 opkøbt af News Corporation for 5 milliarder USD. I forbindelse med opdelingen af News Corporation er selskabet overtaget af News Corp.

Eksterne links
Officiel hjemmeside 

Forlag fra USA
Etableret i 1882
Jens Münter

Jens Herman Balthazar Münter (født 22. februar 1935 på Frederiksberg) er en dansk erhvervsmand.

Han er søn af kommandør Jørgen Münter og hustru Aase Margrethe født Nissen og er uddannet cand.oecon.

Sammen med slægterne Foss, Arnstedt og Kjær har slægten Münter/Nissen indtil 2003 haft en kontrollerende aktiepost i cementkoncernen FLSmidth. Jens Münter gjorde karriere i virksomheden, blev i 1978 underdirektør i F.L. Smidth & Co. A/S og siden bestyrelsesformand for virksomheden. I 2003 blev han bestyrelsesformand for det ny selskab Potagua FLS, som i 2006 blev fusioneret med FLSmidth. Münter var desuden fra 1990 til 2004 medlem af bestyrelsen for NKT

Siden 28. juni 1960 har Münter været gift med Maureen Ellen Carty (født 13. april 1937 i England), datter af restauratør Thomas Patrick Carty (død 1974) og hustru Elizabeth Carty (død 1978).

Kilder 
 CV hos Virk-info.dk 

Personer i Kraks Blå Bog
Jens
Personer med tilknytning til FLSmidth
Erhvervsfolk fra Danmark
Danskere i 1900-tallet
Danskere i 2000-tallet
Økonomer fra Danmark
Personer fra Frederiksberg
Jens Stephensen

Jens Severin Stephensen (født 12. oktober 1941 i København) er en dansk ingeniør og direktør, bror til Karl Stephensen (tvilling), Snorre Stephensen og Hannes Stephensen.

Stephensen er søn af arkitekt Magnus Stephensen og hustru Else født Widding, blev student fra Ordrup Gymnasium i 1960 og civilingeniør i skibsteknik 1968 og var ansat ved Skibsteknisk Laboratorium fra 1968 til 1978.

I 1978 blev Stephensen underdirektør i Dwinger Marine Consult, hvilket han var til 1988. Dernæst blev han administrerende direktør for Aarhus Flydedok A/S 1988, hvilket han var til 1993. Fra 1993 til 1995 var han adm. direktør for Burmeister & Wains Skibsværft A/S og blev så i 1995 adm. direktør for Scandlines A/S (tidligere DSB Rederi A/S), hvilket Stephensen var til 1999.

Siden 1970 har han været gift med møbelsnedker Bente Stephensen (født 7. marts 1946 på Frederiksberg), datter af overkirurg, dr.med. Tyge Clarentius Gertz og hustru Annegrethe født Nissen (datter af Axel Nissen). I kraft af dette ægteskab blev Stephensen knyttet til én af de kontrollerende familier i FLSmidth A/S. Han er næstformand i bestyrelsen for FLSmidth A/S og var indtil nedlæggelsen medlem af bestyrelsen for Potagua A/S. I 2000-01 var han kortvarigt adm. direktør for FLS Miljø A/S.

Han er desuden formand for bestyrelsen for Bornholmstrafikken A/S og medlem af bestyrelsen for Pindstrup Mosebrug A/S, Algoma Tankers (Denmark) A/S, Holm & Grut A/S (tidligere formand), Danish Airlease ApS, Mermaid Nordic og og Dansk Vejrhane & Mejsekasse Fabrik A/S (reelt et privat investeringsselskab). Han er tidligere formand for bestyrelsen for Randers Reb A/S, for Ørskov Christensens Stålskibsværft A/S med tilhørende selskaber og for Aveny-T.

Bibliografi 
Stephensen, Jens: "En sømand til hest Erindringer 1941-2012", Forlaget Betty Nordgas, 2021, 340 s.,

Kilder 
 Kraks Blå Bog 2006.

Personer i Kraks Blå Bog
Jens
Personer med tilknytning til FLSmidth
Personer med tilknytning til Burmeister & Wain
Ingeniører fra Danmark
Erhvervsfolk fra Danmark
Danskere i 1900-tallet
Danskere i 2000-tallet
Personer fra København
Peder Aagesen

Peder Aagesen (1546 i København − 16. september 1591) var en dansk professor ved Københavns Universitet.

Aagesen blev født i København som søn af købmand Aage Knudsen og Dorthe Hansdatter. Efter at være blevet student nød han godt af Niels Hemmingsens opmærksomhed, der efterfølgende anbefalede ham til Peder Oxe, som støttede hans videre studier i udlandet.

I 1569 ankom han til Wittenberg Universitet i Tyskland, hvor han tog magistergraden i 1571. Ved sin hjemkost til Danmark blev han på opfordring fra Peder Oxe indsat som ekstraordinær professor ved Københavns Universitet, først i latin, siden i græsk og endelig i dialektik. 1574 kreerede Hemmingsen ham til baccalavr i teologien. 1577 forestod han med en anden professor studenternes teatralske forestillinger ved festlighederne i anledning af prins Christians (IV) dåb. I 1588 tog Aagesen virksomt del i bibelrevisionen, men var ellers ikke produktiv som forfatter.

Aagesen blev gift to gange, senest med Karine Svanning (død 1603).

Referencer 

Personer i Dansk Biografisk Leksikon
Professorer fra Københavns Universitet
Danskere i 1500-tallet
Personer fra København
Teologer fra Danmark
Cato F. Sverdrup

Cato Fredrik Sverdrup (født 25. maj 1935 i Oslo, død 14. januar 2005) var en norsk ingeniør og direktør.

Han var søn af stortingsmand Cato Sverdrup og hustru Ulla Johanne født Mathiesen, blev student fra Kristelig Gymnasium i Oslo 1954 og uddannet civilingeniør fra Massachusetts Institute of Technology 1958. Sverdrup blev ansat på Burmeister & Wain Skibsværft 1960, blev teknisk direktør 1971, divisionschef 1975, medlem af koncernledelsen for Burmeister & Wain A/S 1977-79 og var administrerende direktør for Burmeister & Wain Skibsværft A/S fra 1980 til 1993. Fra 1989 til 1994 var Sverdrup direktør for Burmeister & Wain Holding A/S. Han var præsident for Atlantic Marine Holding Company i Mobile, Alabama fra 1998. 

Han var medlem af bestyrelsen for Helsingør Teknikum 1974-78, bestyrelsesformand for Burmeister & Wain Skibsværft A/S 1993-94, for BurWain Shipholdings A/S 1993-94, for Burmeister & Wain Shipdesign A/S 1993-94 og 1995-96. Sverdrup var Ridder af Dannebrog.

Han blev gift 30. marts 1963 med Gun Ingalill Roth (født 25. september 1937 i Malmö), datter af bygmester Gunnar Roth (død 1959) og hustru Anna født Pehrson (død 1976).

Kilder 
 Kraks Blå Bog 2004.

Personer i Kraks Blå Bog (afdøde)
Cato F.
Personer med tilknytning til Burmeister & Wain
Erhvervsfolk fra Danmark
Erhvervsfolk fra Norge
Erhvervsfolk fra USA
Civilingeniører fra Norge
Nordmænd i 1900-tallet
Personer fra Oslo
Riddere af Dannebrog
Irans fodboldlandshold

Irans fodboldlandshold er det nationale fodboldlandshold i Iran, som bliver administreret af Irans fodbold. Det iranske fodboldforbund blev stiftet i 1920, og de blev medlem af FIFA i 1945. Iran har deltaget i tre verdensmesterskaber. Irans nationalstadion er Azadi i Teheran.

Historie 
Iran kvalificerede sig for første gang til et VM i 1978. De deltog også i 1998, 2006, 2014 og 2022

Resultater ved VM

Kampe ved VM

Referencer

Litteratur 
 Olsen, Egil Roger (2002): Drillos verden. Kagge Forlag AS, OSLO. 

Landshold
Fodboldlandshold
Costa Ricas fodboldlandshold

Costa Ricas fodboldlandshold er det nationale fodboldlandshold i Costa Rica, som bliver administreret af Costa Ricas fodboldforbund. Det costaricanske fodboldforbund blev stiftet i 1921, og de blev også medlem af FIFA i 1921. Costa Rica har deltaget i fire verdensmesterskaber. Nationalstadionet er Estadio Nacional i San José. Holdet slog ny personlig rekord ved VM 2014 i Brasilien, idet de nåede kvartfinalerne.

Historie 
Costa Rica har deltaget i FIFA VM fem gange. Første gang var i 1990, hvor Italien var værtsland, her opnåede holdet deres næstbedste resultat, da de kom til 8-delsfinalerne. I 2002 røg landet ud i gruppespillet, da de var i samme gruppe som den senere vinder  og landet som endte som nummer tre, . I 2006 deltog landet i sit tredje verdensmesterskab, her spillede de åbningskampen mod værtslandet . De deltog desuden i VM i fodbold 2014, hvor holdet opnåede deres bedste VM resultat nogensinde, da de kom til kvartfinalen mod Holland. Costa Rica deltog også i VM i fodbold 2018, hvor de røg ud i gruppespillet, da de endte på sidstepladsen i deres indledende gruppe.

Referencer

Eksterne henvisninger 

 Costa Rican FA Officiel
 Costa Rican FA Uofficiel

Fodbold i Costa Rica
Statistisches Bundesamt

Statistisches Bundesamt (Destatis) er Tysklands nationale statistikbureau og har hovedsæde i Wiesbaden. Det blev etableret i 1948 for at samle og organisere vigtig data om nationen.

Eksterne links 

 Officielle hjemmeside

Statistik
Organisationer fra Tyskland
Etableret i 1948
Wiesbaden
Skyggespil

Skyggespil er en erindringsbog fra 1956 skrevet af Hans Kirk. ”Skyggespil” består af en samling historier med udgangspunkt i barndommen i Hadsund.

”Skyggespil” regnes den dag som i dag som et af Kirks mest vellykkede og betydelige værker. I erindringsbogen bliver han bevidst om sine gamle styrker og på sine rødder, det bondske og det småbyske miljø.

I bogen fortæller Hans Kirk om sine barndomsminder fra en rejse, hvor han med hestevogn sammen med sin mormor rejste fra Thy til hjembyen Hadsund i Himmerland.

Bogen består af 15 afsnit.

 Skyggespil
 Landstingsvalg
 Slægtens ældste
 Haren
 Ulykkens dag
 Den kloge mand
 Bondelægen
 Drengeliv
 Boel-Hans
 En tro tjenerinde
 Brakkeren
 Nøjsomhedens kyst
 Vor by
 Landsforvist

Kilder 

Litteratur i 1956
Litteratur fra Danmark
Altamaha River

Altamaha er den nedre, 220 km lange del, af den største og dominerende flod i delstaten Georgia i den sydøstlige del af USA. Den løber hovedsageligt mod sydøst, fra sammenløbet af de to næsten parallelle floder Oconee River og Ocmulgee River til Atlanterhavet ved byen Brunswick. Det toltale afvandingsområde for hele flodsystemet er 36.260 km².

Oconee River 
Oconee er 350 km lang, starter ved byen Gamesville nord for Atlanta. Langs floden ligger også Milledgeville, delstatens tidligere hovedstad som ligger midt i Georgia. Ovenfor denne by er floden opdæmmet med reservoiret Sinclair Lake.

Ocmulgee River 
Ocmulgee River er 410 km, starter nordøst for storbyen Atlanta, og løber gennem byen Macon før den møder Oconee River ved Lumber City og danner Altamaha River

Se også 
 Vandløb i USA

Eksterne kilder/henvisninger 

Vandløb i Georgia
Non-Violence

Non-Violence, ikke-vold, er en bronzeskulptur af Carl Fredrik Reuterswärd som forestiller en revolver med en knude på løbet. På Skissernas museum i Lund findes en skitse til pistolen hvor Reuterswärd beskriver at det var sorgen efter mordene på Bob Crane og John Lennon som fik ham til at udforme skulpturen.

Værket er opstillet flere steder i verden, blandt andet uden for Forenede Nationers hovedkvarter i New York, i Berlin og i Peking.

Galleri

Referencer

Eksternt link 
 Side med foto af skulpturen Non-Violence (i forskellige versioner) rundt om i verden

Skulpturer
Klimatilpasning

Klimatilpasning drejer sig om samfundets tilpasning til de klimaændringer der forventes over de kommende årtier.

FN's klimapanel (IPCC) formulerer det som:

I Danmark er der oprettet en koordineringsenhed for forskning i klimatilpasning, KFT, med forskningsinstitutionerne Aarhus Universitet, Danmarks Meteorologiske Institut, De Nationale Geologiske Undersøgelser for Danmark og Grønland, Københavns Universitet samt Danmarks Tekniske Universitet.

I FN's klimapanel og i den internationale forskning vedrørende klimaforandringer skelner man mellem mitigation og adaptation, dvs. dels afværgelse eller reduktion af klimaforandringerne gennem begrænsninger i udledningen af drivhusgasser, i Danmark kendt som grøn omstilling, dels klimatilpasning, altså tilpasning til effekterne af de klimaforandringer der under alle omstændigheder er undervejs.

Se også 
 Lokal afledning af regnvand

Litteratur

Referencer

Eksterne henvisninger 

 "Climate adaptation and monster rain" fra Dti.dk, Teknologisk Institut

Miljø og samfund
Vand
Økologi
Klimaforandringer
Milledgeville (Georgia)

Milledgeville er en by i den amerikanske delstat Georgia med et areal på 52,4 km² og  indbyggere. Milledgeville er administrativ hovedby i Baldwin County. Byen var hovedstad i Georgia efter Louisville og før Atlanta.

Personer fra Milledgeville

Marjorie Taylor Greene (1974-), politiker i Repræsentanternes Hus (USA)

Referencer

Eksterne henvisninger 

Byer i Georgia
Edward Jones

Edward, Eddie eller Ed Jones kan henvise til:

Erhvervsfolk 
 Edward Jones (statistiker) (1856–1920), medstifter af Dow Jones & Company
 Edward D. Jones (1893–1982), investment banker
 Edward Jones Investments, et selskab grundlagt af Edward D. Jones
 Edward D. "Ted" Jones (1925–1990), søn af investment bankeren Edward D. Jones
 Edward Lloyd Jones (1874–1934), Australsk kvægavler

Musik 
 Eddie "California" Jones, sanger i Emersons
 Eddie Jones (bassist) (1929–1997), amerikansk jazz-bassist
 Edward Elwyn Jones (født 1977), walisisk dirigent og organist
 Edward Jones (harpespiller) (1752–1824), walisisk harpespiller og forfatter
 Guitar Slim (Eddie Jones, 1926–1959), amerikansk guitarist

Sport 
 Ed Jones (amerikansk fodbold) (født 1951), tidligere amerikansk fodboldspiller; aka "Too Tall" Jones
 Ed Jones (racerkører), racerkører fra de Forenede Arabiske Emirater
 Edward Jones (fodboldspiller), engelsk fodboldspiller og træner
 Edward Jones (lacrossespiller) (1881–1951), britisk lacrossespiller
 The Edward Jones Dome (tidligere TWA Dome), en multiarena i St. Louis, der er hjemmebane for The Rams i NFL
 Eddie Jones (amerikansk fodbolddirektør) (1938–2012), tidligere direktør for Miami Dolphins
 Eddie Jones (fodboldspiller) (1914–1984), fodboldspiller for Bolton Wanderers og Swindon Town
 Eddie Jones (fodboldspiller, født 1952), engelsk professionel fodboldspiller
 Edward Jones (cricketspiller) (1896–1978), walisiskk cricketspiller

Politikere 
 Edward Jones (død 1609), engelsk politiker
Serge Aurier

Serge Alain Stéphane Aurier (født d. 24. december 1992) er en ivoriansk professionel fodboldspiller, som spiller for Premier League-klubben Nottingham Forest og Elfenbenskystens landshold.

Klubkarriere

Lens 
Aurier begyndte sin karriere hos RC Lens, hvor han debuterede for førsteholdet i 2009.

Toulouse 
Aurier skiftede i januar 2012 til Toulouse. Aurier imponerede i sin tid hos Toulouse, og blev efter 2013-14 sæsonen nomineret til den bedste unge spiller i Ligue 1. Prisen gik dog til James Rodríguez.

Paris Saint-Germain 
Aurier skiftede i juli 2014 til PSG på en lejeaftale med en mulighed for at gøre aftalen permanent. Denne mulighed blev taget i juli 2015, og skiftet blev permanent.

Aurier blev i februar 2016 suspenderet fra holdet på ubestemt tid, efter at han i en Periscope live stream havde kaldt sin holdkammerat Ángel Di María en 'klovn' og træner Laurent Blanc for 'fiotte', et fransk homofobisk begreb. Aurier blev senere tilladt tilbage på holdet, men kunne ikke holde sig ude af problemer, da han i september 2016 blev givet en 2 måneders suspenderet fængselsstraf for at have givet en fransk politimand en albue i siden i maj af samme år, da politimanden forsøgte at tage en alkometer test på ham, da han forlod en natklub.

Tottenham 
Aurier skiftede i august 2017 til Tottenham Hotspur. Han spillede i sin tid hos Tottenham hovedsageligt som rotationspiller. 

Tottenham annoncerede i august 2021 at de var blevet enige med Aurier om at terminere hans kontrakt før tid.

Villarreal 
Efter et par måneder uden en klub, skiftede Aurier i oktober 2021 til Villarreal.

Nottingham Forest 
Aurier vendte i september 2022 tilbage til England, da han skiftede til Nottingham Forest.

Landsholdskarriere 
Aurier debuterede for Elfenbenskystens landshold den 8. juni 2013. Aurier blev i 2017 gjort til anfører for landsholdet.

Han var del af Elfenbenskystens trup til VM 2014. Han har også været del af trupperne til Africa Cup of Nations 2015, 2017, 2019 og 2021.

Titler 
Paris Saint-Germain

 Ligue 1: 2 (2014–15, 2015–16)
 Coupe de la Ligue: 3 (2014–15, 2015–16, 2016–17)
 Coupe de France: 3 (2014–15, 2015–16, 2016–17)
 Trophée des Champions: 3 (2014, 2015, 2016)

Elfenbenskysten

 Africa Cup of Nations: 1 (2015)

Individuelle

 CAF Årets hold: 4 (2015, 2016, 2018, 2019)
 Africa Cup of Nations Tuneringens hold: 1 (2015)
 Ligue 1 Årets hold: 2 (2013–14, 2015–16)

Kilder

Eksterne henvisninger 

Fodboldspillere fra Elfenbenskysten
Fodboldlandsholdsspillere fra Elfenbenskysten
Forsvarsspillere (fodbold)
Fodboldspillere fra RC Lens
Fodboldspillere fra Toulouse FC
Fodboldspillere fra Paris Saint-Germain
Fodboldspillere fra Tottenham Hotspur F.C.
Fodboldspillere fra Villarreal CF
Fodboldspillere fra Nottingham Forest F.C.
Deltagere ved verdensmesterskabet i fodbold 2014
Deltagere ved Africa Cup of Nations 2015
Deltagere ved Africa Cup of Nations 2017
Deltagere ved Africa Cup of Nations 2019
Deltagere ved Africa Cup of Nations 2021
Asmir Begović

Asmir Begović (født 20. juni 1987 i Trebinje, Jugoslavien) er en bosnisk/canadisk fodboldspiller (målmand). Han spiller for Queens Park Rangers i den engelske Championship, samt for Bosnien-Hercegovinas landshold.

Karriere 
Efter at have spillet ungdomsfodbold i Canada, hvor familien var bosat, flyttede Begović i 2003 til England for at spille for Portsmouth. Her var han først tilknyttet klubbens ungdomshold, inden han i 2005 blev flyttet op i seniortruppen. I de første mange år af sin seniorkarriere blev han udlejet, blandt andet til de lavere rangerende engelske klubber Macclesfield Town og Bournemouth. Den 18. maj 2009 spillede han sin debutkamp for Portsmouth i et Premier-League-opgør mod Sunderland.

Begović havde dog fortsat svært ved at opnå spilletid i Portsmouth, der havde den rutinerede englænder David James på mål, og han blev derfor igen udlejet flere gange, blandt andet til Ipswich Town i den næstbedste engelske række. Til sidst slog han dog igennem, og økonomisk trængte Portsmouth solgte ham i februar 2010 videre til Premier League-rivalerne Stoke City for en pris på 3,25 millioner britiske pund. I Stoke overtog han hurtigt pladsen som førstemålmand, og i sæsonen 2010-11 spillede han 28 ud af de 38 Premier League-kampe.

Begović stærke præstationer betød, at han i 2013 blev kåret til både Årets Spiller i Stoke City og Årets Fodboldspiller i Bosnien-Hercegovina.

Landshold 
Begović, der er både canadisk og bosnisk statsborger, spiller for Bosnien-Hercegovinas landshold. Han har (pr. juni 2014) spillet 30 kampe for holdet, som han debuterede for 10. oktober 2009 i en VM-kvalifikationskamp på udebane mod Estland. Han var en del af den bosniske trup til VM i 2014 i Brasilien.

Referencer

Eksterne henvisninger 

 National-Football-Teams.com spillerinfo
 FIFA.com spillerinfo 

Fodboldspillere fra Bosnien-Hercegovina
Deltagere ved verdensmesterskabet i fodbold 2014
Fodboldspillere fra Canada
Fodboldspillere fra Portsmouth F.C.
Fodboldspillere fra Macclesfield Town F.C.
Fodboldspillere fra A.F.C. Bournemouth
Fodboldspillere fra Yeovil Town F.C.
Fodboldspillere fra Ipswich Town F.C.
Fodboldspillere fra Stoke City F.C.
Fodboldspillere fra Chelsea F.C.
Krydstogtskibe i København 2014

Krydstogtskibe i København 2014 er en oversigt over de krydstogtskibe, der lagde til kaj i Københavns Havn i krydstogtsæsonen 2014, der startede den 7. april og sluttede den 17. oktober. Jule-anløbene omfattede to anløb hhv. den 14. og 23. december. Oversigten er baseret på den liste, som er offentliggjort på Copenhagen Malmö Ports hjemmeside.

I 2014 var Royal Princess på 142.714 bruttotons (BT) og 330 meters længde både det største og længste passagerskib, der anløb København. Adventure of the Seas på 137.276 BT var det næststørste skib i København og det største på Langeliniekaj i 2014.

I alt anløb 66 krydstogtskibe København 311 gange i 2014. Langeliniekajen tegnede sig for 144 (46,3 %) af anløbene, Oceankaj 112 (36 %), Nordre Toldbod 37 (11,9 %) og Frihavnen 18 (5,8 %).

Krydstogtskibe i København 2014

Top 10 - Største skibe

Top 10 - Anløb pr. skib

Top 10 - Anløb pr. rederi

Skibe pr. rederi 

Tabellen nedenfor viser rederier med mere end ét skib i København i 2014.

Fodnoter

Referencer

Eksterne henvisninger 
 Cruise Ships Calls Season 2014 - Copenhagen Malmö Ports oversigt over ankommende krydstogtskibe i 2014
 Cruise Copenhagen Network - Wonderful Copenhagens hjemmeside om krydstogter i København

Københavns Havn
Krydstogtskibe
Lister over skibe
Lister relateret til Danmark